伊班族

伊班族係婆羅洲一個原居民族群，達雅族嘅一個分支。英國殖民時期，伊班族人叫做海上的達雅族或者海達雅族()。馬來西亞大多數伊班族人住喺沙撈越詩里阿曼省、木中省同加帛省，亦有一少部分住喺沙巴同遷移到馬來西亞半島。

伊班族原本係獵頭族，用以驅逐妖魔鬼怪；自從殖民地開始，歐洲人抵達當地開始改變佢哋呢個習慣，佢哋依家已經唔再做獵頭活動，但係其他族群習俗仍然有繼續，例如鍾意食醃同滷嘅食物，同埋繼續講伊班語。

伊班族人口主要集中喺沙撈越、印尼嘅西加里曼丹省同埋汶萊。傳統伊班族住喺叫做rumah panjang嘅長屋入面。

今時今日，大多數伊班長屋都配備現代化設施，包括供電、供水、電話線、互聯網等配套設施，村落道路亦鋪咗瀝青。後生嘅伊班人主要分佈喺城市地區，節日期間會返去探訪家鄉。伊班人變得愈嚟愈城市化，同時亦保留大部分傳統遺產同文化。

人口
伊班族係婆羅洲原居民達雅族嘅一個分支。英國殖民時期，伊班族人被稱為海上嘅達雅族或者海達雅族。馬來西亞大多數伊班族人住喺沙撈越嘅詩里阿曼省、木中省同埋加帛省，亦有一少部分住喺沙巴同理搬咗去馬來西亞半島住。伊班人人口大約有830,000人，主要分佈喺沙撈越、西加里曼丹同埋汶萊。

語言
伊班人大多數講一種語言，屬於南島語系嘅馬來-玻里尼西亞語族，大約有1,484,300人用緊呢種語言，主要分佈喺馬來西亞沙撈越、印尼嘅西加里曼丹同埋汶萊。伊班語同馬來語，特別係沙撈越馬來語有密切關係。雖然通常講邊種都可以互相理解各種方言，但係佢哋可以分成唔同分支，語調根據嚟自唔同區域都有所不同，呢啲分支以佢哋居住嘅地理區域命名。佢哋擁有豐富口頭文學，更會根據唔同場合背誦一段口頭詩歌。

發音系統
{|
|valign=top|

主要宗教

文化

住屋

每間伊班族住嘅長屋(bilik)係一個基本嘅自治單位，通常由兩至三代人組成，人數範圍相當廣，由3人到14人都有，平均係5.5人。結咗婚嘅兄弟姊妹唔會一齊居住，每個家庭都係獨立，一齊煮飯同食飯，並且擁有自己嘅土地。
傳統上，每間長屋嘅核心都係一群創始人嘅後代。每個喺同一條河流或者同一地區彼此靠近嘅長屋通常結盟、通婚，形成地區主義。相對其他婆羅洲團體嘅成員分為貴族、平民同奴隸，伊班族傳統上比較平等，但因為同其他婆羅洲民族接觸，佢哋亦承認呢三種階級。

獵人頭文化

獵人頭曾經係一種喺婆羅洲同東南亞島嶼盛行嘅行為。呢項傳統習俗最早可以追溯到十六世紀，當時嘅伊班人為咗爭奪更多土地同資源，就喺附近河流流域展開獵人頭活動。同時，亦會對入侵佢哋活動領域嘅外來入侵者展開海盜劫掠，但一直要到十九世紀，伊班人嘅獵人頭行為先至因為後來展開嘅海盜行為而一同記錄到西方殖民國家嘅文獻歷史中。

象徵意義
獵人頭係一召喚亡靈嘅活動，尤其係死咗士兵嘅靈魂。
男性獲得威望嘅一種方式，獵取人頭越多象徵越有能力，戰鬥能力越強。
喺起長屋、頭目婚禮喪禮又或者部落耆老逝世時，作為儀式性祭品。
獵人頭呢項行為有強烈報復意義，若果自身部落有族人畀其他部落獵殺，其他族人就必須獵殺對方部落嘅族人作為報復。
另外，喺伊班獵頭文化中，獵殺婦女、細路或者屍體嘅頭顱唔被視為一件值得榮譽嘅事。

馬來西亞文化
馬來西亞族群
少數民族